བོད་དོན་ནི་ཐོག་མཐའ་བར་གསུམ་དུ་རྩོད་པ་ཅན་གྱི་གླེང་གཞི་ཞིག་ཡིན།མཚོ་འགག་གཉིས་ཀྱི་རྒྱ་ནག་སྲིད་གཞུང་དང་བཙན་བྱོལ་བོད་གཞུང་གིས་གནད་དོན་དེའི་ཐད་རྦད་དེ་མི་མཐུན་པའི་ལྟ་ཚུལ་བཟུང་ཡོད་པ་མ་ཟད།རྒྱ་མཚོ་ཕྱི་ནང་གི་རྒྱ་ནག་པའི་ཁྲོད་དུའང་དེ་ལ་ལྟ་ཚུལ་ཐ་དད་བཟུང་ཡོད།ལྟ་ཚུལ་ཐ་དད་སྣ་ཚོགས་ཤིག་ཡོད་པ་དེ་དག་གི་བྱུང་རྐྱེན་ནི།གཙོ་བོ་མི་རྣམས་ཀྱིས་བོད་ཀྱི་ལོ་རྒྱུས་དང་ད་ལྟའི་གནས་སྟངས་ཐད་ཀྱི་རྒྱུས་ལོན་ཚད་རིམ་དང་བཀོལ་སྤྱོད་བྱས་པའི་རིན་ཐང་ཚད་ཐིག་དང་རག་ལས་ཡོད།དེའི་རྐྱེན་གྱིས།བོད་ཀྱི་གནད་དོན་གླེང་སློང་སྐབས་སུ།བོད་ཀྱི་ལོ་རྒྱུས་ངོ་མ་དང་དངོས་ཡོད་གནས་སྟངས་ཤེས་རྟོགས་ཡོང་རྒྱུར་ཕན་ཐོགས་ཡོད་པ་ཙམ་གྱིས་མ་ཚད།མིའི་རང་དབང་འདུ་ཤེས་དང་རྒྱལ་ཁབ་གཅིག་གྱུར།མི་རྣམས་ཀྱིས་ཐོབ་ཐང་དང་རྒྱལ་ཁབ་ཀྱི་ངོ་བོ་འདམ་སྒྲུགདེ་བཞིན་དུ་མི་རིགས་རང་ཐག་རང་གཅོད་སོགས་གལ་གནད་ཅན་གྱི་རིན་ཐང་གི་མཚན་ཉིད་དང་འགལ་ཟླར་བསམ་བློ་ཡང་བསྐྱར་གཏོང་རྒྱུར་ང་ཚོར་སྐུལ་འདེད་བྱས་ཡོད།རིན་ཐང་འདི་དག་དོར་ལེན་ཇི་ལྟར་བྱ་རྒྱུ་དེ་རྒྱ་ནག་པ་ཚོ་རང་དབང་དང་དམངས་གཙོར་ཕྱོགས་པའི་འཕེལ་རིམ་ལ་ཐད་ཀར་འབྲེལ་བ་ཡོད།